
OTAJSTVA GOSPE SINJSKE 


1. Izbjeglice iz Bosne, fratri s narodom, nose 
Gospinu Sliku 


Gospe Sinjska, kad je kršćanski narod iz 
Rame (1687. godine), bježeći pred neprija- 
teljskom opasnošću, morao ostaviti svoje 
domove i dom Božji na Šćitu, sa sobom je 
ponio najveće blago, tvoju svetu sliku, Sliku 
Majke od milosti. Kao što si sa svojim Sinom 
iz Betlehema morala bježati u Egipat, tako si | 
brižno pratila svoju vjernu djecu u njihovim 
izbjegličkim nevoljama na putu od Rame do 
Sinja. 


pr ... 


Gospe Sinjska, usmjeri putove našega života 
putem svoga Božanskoga Sina, Isusa Krista, 
našega Učitelja i Spasitelja. Isprosi nam milost 
da ispunimo njegovu zapovijed kako bismo 
najprije tražili Kraljevstvo Božje i pravednost 
njegovu vjerujući da će nam Otac Nebeski sve 
ostalo darovati. Hvala ti za ljepotu tvoga 
majčinskog lika i dobrotu tvoje brižne ljubavi. 
Amen. 





2. Za opsade Sinja narod i fratri mole pred 
Gospinom slikom 


Gospe Sinjska, kad je velika neprijateljska 
sila (1715. godine) napala grad Sinj, malobrojni 
branitelji i puk u Tvrđavi shvativši da se tako 
nadmoćnom neprijatelju mogu oduprijeti samo 
Božjom pomoću, kleknuli su pred tvoju svetu 
sliku moleći za pomoć. U tvom liku prepoznaše 
lik Djevice ,,zaogrnute suncem“, kojoj je ,mjesec 
pod nogama, a na glavi vijenac od dvanaest 
zvijezda“ koja će pobijediti ,,zmaja“ što se urotio 
protiv njezina potomstva (usp. Otkr 12). Ti 
narodu i braniteljima dade ,taki slobod i taku 
jakost da se viteški braniše i obraniše“ (P. 
Filipović). Neprijatelj je probio zidine, ali nije 
uspio porušiti bedem vjere. 

Tvoja je ruka, Gospe Sinjska, oslobodila od 
ropstva i smrti naše pradjedove. Svojom 
majčinskom ljubavlju zaštiti i nas, djecu svoju, 
od svih zala i oslobodi od svakojakoga ropstva. 
Neka nas tvoj Božanski Sin, naš Gospodin Isus 
Krist, izvede iz robovanja grijehu, bogatstvu, 

alkoholu, drogi, neradu, neredu i drugim 
porocima. Čudotvorna Gospe Sinjska, daj nam 
vjerovati da s Isusom Kristom, našim Spasi- 
teljem, možemo čineći dobro pobijediti svako zlo. 
Amen. 


3. Zahvala za slobodu slavi se svetkovinom 
Velike Gospe i Alkom 


Gospe Sinjska, u zoru svetkovine tvoga 
Uznesenja na Nebo (1715. godine) nije bilo više 
ni jednoga neprijateljskog vojnika oko gradskih 
zidina i u cijeloj Cetinskoj krajini. Njihov je napad 
odbila snažna vjera branitelja i nebesko svjetlo 
tvoje svete Prilike. Mć6ra smrti pretvorila se u 
blagdan života. Narod je udahnuo dah slobode. 
To je bilo najveličanstvenija proslava tvoga 
Uznesenja na nebo. U tvoju čast i kao spomen na 
oslobođenje, upriličiše vitešku igru Alku. 


Gospe Sinjska, kao što je izraelski narod 
blagdanom Pashe slavio Boga koji ga je izveo iz 
egipatskog ropstva, tako hrvatski kršćanski puk 

na svetkovinu Velike Gospe slavi svoje oslo- 
bođenje zahvalan tvome majčinskom zagovoru. 
Zaštitnice naša, primi naše hodočasničke žrtve i 
molitve, isprosi nam dar kajanja i oproštenja 
grijeha da se u svetoj misi i pričesti sjedinimo s 
Isusom Kristom, svojim Bogom. 


Alka čuva povijesne uspomene, a na Veliku 
Gospu obnavljamo savez s Bogom i s tobom, 
svojom Nebeskom Majkom. Neka se tako 
udružuje prošlo i sadašnje, božansko i ljudsko. 
Gospe Sinjska, isprosi nam milost da uvijek 
zahvaljujemo Bogu za dar života i da se radujemo 
vječnom životu s tobom u nebeskoj domovini. 
Amen. 


4. Povratak Gospine slike iz Tvrđave u 
obnovljenu crkvu 


Gospe Sinjska, ljetopisac je zabilježio 
dirljivost prizora kad je tvoja Slika iz Tvrđave 
vraćena u obnovljenu crkvu ovim riječima: “Da 
je tada vidit plač i onih koji bijahu u Gradu i 

onoga puka koji bijaše na dvoru! Prvi plačući 
od žalosti, a drugi od velike radosti. Zaista, i 
kamen bi proplakao* (P. Filipović). 


Pred tvojom su slikom, Gospe Sinjska, 
isplakani potoci suza. Na tvom su oltaru 
prikazane bezbrojne molitve i zahvale za 
ozdravljenje, pomirenje, olakšanje u bolestima i 
patnjama. Ti si utjeha žalosnima, društvo 
osamljenima, uzvišenje poniženima i slava 
prezrenima. Gospe Sinjska, hvala ti što nam po 
suzama vraćaš sjaj očima. Častimo tvoju Sliku u 
tvojoj crkvi i ona resi naše domove. Sliku tvoju, 
Majko, nosimo na svom srcu kao znak da si nam 
uvijek u srcu Ti, naša Nebeska Majka, i tvoj Sin, 
Gospodin naš Isus Krist. Amen. 


5. Krunjenje Slike Čudotvorne Gospe Sinjske 


Gospe Sinjska, zahvalni i vjerni branitelji 
darovaše zlato i okruniše tvoju Sliku da budeš 
Kraljica Cetinske krajine i svega hrvatskog 
naroda. Na krunu urezaše natpis: , ZAUVIJEK 

OKRUNJENA SLAVI SLAVLJE - GODINE 
1715." Od tada zahvalni štovatelji počeše 
uresivati tvoju svetu Sliku zavjetnim darovima 
koje i danas prinose. 


Okrunjena Djevo božanske ljepote, draga 
Gospe Sinjska, Majko sve dobrote, budi zauvijek 
naša Kraljica, naša Nebeska Majka i naša 
Zaštitnica. Udijeli milosti svima koji se pred 
tvojom svetom Slikom mole. Daruj mir našim 
dušama, našim obiteljima, našoj domovini i 
cijelomu svijetu. Neka se svi ljudi oduševe 
ljubavlju tvoga Sina, Gospodina našega Isusa 
Krista. Amen. 

DEVETNICA GOSPI SINJSKOJ 








Devetnica Gospi Sinjskoj počinje 6. a 
završava 14. kolovoza, ali se može moliti u svako 
doba godine i za bilo koju duševnu ili tjelesnu 
potrebu. Može se moliti u zajednici ili pojedinačno 
u crkvi ili u vlastitom molitvenom prostoru. Tko 
moli sam može moliti u jednini (umjesto u 
množini). 


Prvi dan 
2g 


Pripravna molitva (svaki dan) 


Čudotvorna Gospe Sinjska, puni pouzdanja 
u tvoju majčinsku ljubav želimo pobožno obaviti 
ovu devetnicu. Svojim ti molitvama iskazujemo 
čast i zahvalnost. Utječemo ti se za zagovor 
tražeći nebesku pomoć u svojim nevoljama. Ti 
nam, moćna Kraljice neba i zemlje, isprosi od 
Boga zaštitu od zla i svih životnih nezgoda. Daj 
da ustrajemo u vjeri i dobrim djelima. U 
današnjoj ti pobožnosti iznosimo svoju posebnu 
nakanu... Ako je volja Božja, usliši nas Majko 
od milosti! Zahvaljivat ćemo ti do kraja svoga 

života, častiti tvoju svetu Sliku i tvoje sveto Ime 
na slavu Presvetog Trojstva, Oca i Sina i Duha 
Svetoga. Amen. 


3 Zdravomarije... 


Slavna Gospe Sinjska, tvoje je slavno Ime 
nadaleko poznato. Od čudesne pobjede pod 
Sinjem, 1715. godine, sve do danas, u Sinj 
hodočaste vjernici s mnogih strana kako bi ti 
iskazali zahvalnost i čast te prikazali svoje patnje, 


boli i različite potrebe. Ti ih, naša dobra Majko, . 


slušaš i uslišuješ, pomažeš i podižeš, štitiš i 
braniš. 

Gospe Sinjska, i mi ti se u ovom času 
utječemo moleći za tvoju pomoć. Posreduj za nas 
kod svoga Sina Isusa Krista, jer ti sve naše nevolje 
i potrebe možeš sabrati u samo jednu čudesnu 
riječ ljubavi. On najbolje razumije govor tvoje 
majčinske ljubavi i po tvom će zagovoru uslišiti 
naše molbe i poslati nam svoju božansku pomoć. 
Osobito te molimo da nam isprosiš ljubav prema 
Bogu i živu želju da u svemu prepoznajemo i 

vršimo njegovu svetu volju. Tako ćemo i tebe, 
Majko naša, najviše obradovati. Amen. 


3 Zdravomarije i 1 Slava Ocu... 


Moli za nas, Čudotvorna Gospe Sinjska! 
Da dostojni postanemo obećanja Kristovih. 


Pomolimo se! Bože, koji si po čudotvornoj 
Slici svoje Majke u Sinju pokazao spasiteljsku 
snagu svoje ljubavi, učini nas dostojnima da nju, 
svoju Nebesku Majku, iskreno ljubimo i po 
njezinu zagovoru jednom dođemo k tebi, koji 
živiš i kraljuješ u vijeke vjekova. Amen. 


Pjesma: Svrni svete oči blage 


Drugi dan 


Pripravna molitva (s početka devetnice). Poslije 
pripravne molitve mole se 3 Zdravomarije. 


Moćna Gospe Sinjska, ti si nekoć na 
svetkovinu svoga Uznesenja na nebo pokazala 
pod Sinjem svoju majčinsku dobrotu i pružila 


19 





nebesku pomoć svome puku koji Ti se vruće 
molio. Zato Te upravo na taj dan osobito slavimo 
i pred tvojom se Slikom okupljamo u pobožnoj 
molitvi. Djevice milostiva, prečista Majko 
Isusova i Majko naša, po svomu slavnom 
uznesenju na nebo, isprosi nam milost, da i mi 
tako živimo kako bismo spremno dočekali 
odlazak s ovoga svijeta. Daj da naše življenje na 
zemlji bude neprestana priprava za nebeski život 
s Bogom, Ocem, Sinom i Duhom Svetim. Amen. 


3 Zdravomarije i 1 Slava Ocu... 


Moli za nas, Čudotvorna Gospe Sinjska! 
Da dostojni postanemo obećanja Kristovih. 


Pomolimo se! Bože, koji si po čudotvornoj 
Slici svoje Majke u Sinju pokazao spasiteljsku 
snagu svoje ljubavi, učini nas dostojnima da nju, 
svoju Nebesku Majku, iskreno ljubimo i po 
njezinu zagovoru jednom dođemo k tebi, koji 
živiš i kraljuješ u vijeke vjekova. Amen. 


Pjesma: Svrni svete oči blage 

Treći dan 


Pripravna molitva (s početka devetnice). Poslije 
pripravne molitve mole se 3 Zdravomarije. 


Vjerna Gospe Sinjska, stotinama godina 
tvoja odana djeca utječu se tebi pred ovom 
svetom Slikom. Ti si i danas u svojoj dobroti i 
milosrđu vjerna nama kao što si bila našim 
pređima. Tvoje se majčinsko Srce ne mijenja i 
ne zaboravlja svoje djece. Ti si i prije svoga 
odlaska s ovoga svijeta k svome božanskom Sinu 
u nebo bila utjeha, nada i svjetlo vjere apostolima, 
okupljenima oko Tebe. U nebu okrunjena slaviš, 
ali si jednako s nama svojom ljubavlju i 
majčinskom brigom. Utješi nas koji ti se u svojim 
nevoljama utječemo, a osobito nam budi u 
pomoći na času smrti naše. Amen. 


3 Zdravomarije i 1 Slava Ocu... 


Moli za nas, Čudotvorna Gospe Sinjska! 
Da dostojni postanemo obećanja Kristovih. 

Pomolimo se! Bože, koji si po čudotvornoj 
Slici svoje Majke u Sinju pokazao spasiteljsku 
snagu svoje ljubavi, učini nas dostojnima da nju, 
svoju Nebesku Majku, iskreno ljubimo i po 
njezinu zagovoru jednom dođemo k tebi, koji 
živiš i kraljuješ u vijeke vjekova. Amen. 


Pjesma: Svrni svete oči blage 


Četvrti dan 


Pripravna molitva (s početka devetnice). Poslije 
pripravne molitve mole se 3 Zdravomarije. 


Dobra Gospe Sinjska, tko bi mogao nabrojiti 
sve milosti koje si po svojoj svetoj Slici udijelila 
svojim pobožnim štovateljima. Mnogobrojni tvoji 
štovatelji zahvalno govore o milostima koje su 
primili na tvoj majčinski zagovor. I mi dolazimo 
tebi isplakati svoju bol, prikazati svoje patnje i 
preporučiti sebe, sve svoje mile i drage i sav svijet. 
Hvala ti za tvoj majčinski pogled pun ljubavi. Hvala 
ti za tvoje majčinsko razumijevanje i svesrdnu 
pomoć. Tvoje je majčinsko Srce najvjernija slika 

Isusova Srca. Ti ovaj svijet nisi napustila kao ostala 
Adamova djeca, već se tvoja ljubav potpuno 
sjedinila s Božjom i ponijela te sa zemlje u nebo. 
Isprosi nam živu ljubav prema Kraljevstvu Božjem 
ina zemlji i na nebesima. Amen. 


3 Zdravomarije i 1 Slava Ocu... 


Moli za nas, Čudotvorna Gospe Sinjska! 
Da dostojni postanemo obećanja Kristovih. 


Pomolimo se! Bože, koji si po čudotvornoj 
Slici svoje Majke u Sinju pokazao spasiteljsku 
snagu svoje ljubavi, učini nas dostojnima da nju, 
svoju Nebesku Majku, iskreno ljubimo i po 
njezinu zagovoru jednom dođemo k tebi, koji 
živiš i kraljuješ u vijeke vjekova. Amen. 


Pjesma: Svrni svete oči blage 


Peti dan 


Pripravna molitva (s početka devetnice). Poslije 
pripravne molitve mole se 3 Zdravomarije. 


Za 


Divna Gospe Sinjska, koja si se udostojala 
ovaj grad odabrati za mjesto svoje čudesne 
pomoći. Hvala ti što te smijemo po njemu 
nazivati Gospom Sinjskom. Budi nam vazda 
milostiva i pomozi nam u svim našim 
nevoljama. Djevice odabrana, na dan tvoga 
slavnog ulaska u nebo dušom i tijelom, anđeli 
su te pozdravljali zanosnom pjesmom kojoj se 
i mi usuđujemo pridružiti svoje glase. Neka je 
blagoslovljen čas kad si slavno uznesena na 
nebo da navijeke kraljuješ uz Isusa i utječeš mu 
se za nas. Mudra Djevice, daj nam mudrosti 
da tako živimo kako bismo bili dostojni 
vječnoga života zajedno s tobom u slavi 
Kraljevstva nebeskoga. Amen. 


3 Zdravomarije i 1 Slava Ocu... 


Moli za nas, Čudotvorna Gospe Sinjska! 
Da dostojni postanemo obećanja Kristovih. 


Pomolimo se! Bože, koji si po čudotvornoj 
Slici svoje Majke u Sinju pokazao spasiteljsku 
snagu svoje ljubavi, učini nas dostojnima da nju, 


24 


svoju Nebesku Majku, iskreno ljubimo i po 
njezinu zagovoru jednom dođemo k tebi, koji 
živiš i kraljuješ u vijeke vjekova. Amen. 


Pjesma: Svrni svete oči blage 


Šesti dan 


Pripravna molitva (s početka devetnice). Poslije 
pripravne molitve mole se 3 Zdravomarije. 


Preslavna Gospe Sinjska, zlatna kruna što 
resi tvoju svetu Sliku trajna je uspomena one 
ljubavi i zahvalnosti prema tebi kojom su se 
odlikovali naši pradjedovi. Ona je odsjaj krune 
kojom si u nebu okrunjena za Kraljicu neba i 
zemlje. Ti, utjeho žalosnih, utočište grešnika, 
ufanje obespravljenih, sugovornice osamljenih, 
Majko našega Spasitelja Isusa, milostivo pogledaj 
s neba na nas. Daj nam, draga Majko naša, tako 
živjeti, kako bismo na času smrti osjetili tvoju 
majčinsku ljubav i bili dionici tvoje vjere i 
predanja Bogu. U svom nas naručju zaštiti od 

paklenog dušmanina i sretno dovedi k Isusu u 
stanove Oca nebeskog koje nam je on pripravio. 
Amen. 


3 Zdravomarije i 1 Slava Ocu... 


Moli za nas, Čudotvorna Gospe Sinjska! 
Da dostojni postanemo obećanja Kristovih. 


Pomolimo se! Bože, koji si po čudotvornoj 
Slici svoje Majke u Sinju pokazao spasiteljsku 
snagu svoje ljubavi, učini nas dostojnima da nju, 
svoju Nebesku Majku, iskreno ljubimo i po 
njezinu zagovoru jednom dođemo k tebi, koji 
živiš i kraljuješ u vijeke vjekova. Amen. 


Pjesma: Svrni svete oči blage 


Sedmi dan 


Pripravna molitva (s početka devetnice). Poslije 
pripravne molitve mole se 3 Zdravomarije. 


Prekrasna Gospe Sinjska, tko da ne zavoli 
milinu tvoje svete Slike, divotu tvoga majčinskog 

lica i blagost tvoga pogleda kojim nas zoveš k sebi. 
Iz tvoga prekrasnog lika ižarava i blagi obris tuge. 
U toj tugaljivosti prepoznajemo tvoju majčinsku 
sućut s nama u našim bolima, patnjama i 
nevoljama. Ona tvoje lice čini još dražesnijim i 
privlačnijim našem pogledu te nam još više osvaja 
srce i dušu. Oči si ponizno oborila, ponizna 
Službenice Božja, ali ih nisi zatvorila, jer brižnim 
majčinskim pogledom neprestano pratiš svoju 
djecu, iskazuješ im ljubav, pružaš zaštitu i pomoć. 
Pobožne duše svjedoče kako se tvoje lice na 
čudotvornoj Slici zarumeni osobitim rumenilom 
kad čuješ naše vapaje i uslišiš naše prošnje. 
Predivna Djevice Marijo, daj da ljepota tvoga lica 
ozari naše duše i naša lica ljepotom vjere, ufanja 
i nade u Boga. Amen. 


3 Zdravomarije i 1 Slava Ocu... 


Moli za nas, Čudotvorna Gospe Sinjska! 
Da dostojni postanemo obećanja Kristovih. 


Pomolimo se! Bože, koji si po čudotvornoj 
Slici svoje Majke u Sinju pokazao spasiteljsku 

snagu svoje ljubavi, učini nas dostojnima da nju, 
svoju Nebesku Majku, iskreno ljubimo i po 
njezinu zagovoru jednom dođemo k tebi, koji 
Živiš i kraljuješ u vijeke vjekova. Amen. 


Pjesma: Svrni svete oči blage 


Osmi dan 


Pripravna molitva (s početka devetnice). Poslije 
pripravne molitve mole se 3 Zdravomarije. 


Milosrdna Gospe Sinjska, prvi štovatelji 
tvoje svete Slike nazivali su te Majkom od milosti. 
To ti ime priliči jer nema ni jedne naše nevolje 
koju ti ne razumiješ, koju s nama ne dijeliš i u 
kojoj nam ne bi pomogla. Kad je dušmanin 
nasrtao na nas, ti si ga odbijala. Kad je kuga 
harala, ti si je zaustavljala. Kad bi zavladala suša, 
nebo bi po tvom zagovoru otvorilo kišne brane. 
Kad bi potres potresao zemlju, domove i ljude, 
ti si bila jamstvo mira i obnove. Kad nemirna 
obitelj tebi otvori vrata, ti ulaziš s mirom svoga 
Božanskoga Sina. Kad nas obuzme tuga, utjehu 

u tebi nalazimo. Kad nam poteku suze, ti ih 
brišeš. Kad zavlada malodušnost među tvojom 
djecom, ti ih ohrabruješ. Kad nam sljepilo 
obuzme oči ili dušu, ti skidaš mračne mrene. Kad 
ogluše naše uši ili srce, ti ih otvaraš kako bismo 
čuli ljekovitost Isusovih riječi. Kad posrnemo na 
životnoj stazi, ti nas podižeš. Kad nam tijelo 
klone, ti ga duhovnom hranom krijepiš. Po 
tvomu zagovoru iscjeljuju naše rane i na tijelu i 
na duši. Ti nas izbavljaš od smrtne opasnosti u 
ratu i miru, na kopnu, moru i u zraku. Svi smo 
ovdje sa svojim različitim potrebama i nevoljama. 
O pomozi nam, milosrdna Pomoćnice naša. 
Amen. 


3 Zdravomarije i 1 Slava Ocu... 


Moli za nas, Čudotvorna Gospe Sinjska! 
Da dostojni postanemo obećanja Kristovih. 


Pomolimo se! Bože, koji si po čudotvornoj 
Slici svoje Majke u Sinju pokazao spasiteljsku 
snagu svoje ljubavi, učini nas dostojnima da nju, 
svoju Nebesku Majku, iskreno ljubimo i po 

njezinu zagovoru jednom dođemo k tebi, koji 
živiš i kraljuješ u vijeke vjekova. Amen. 


Pjesma: Svrni svete oči blage 


Deveti dan 


Pripravna molitva (s početka devetnice). Poslije 
pripravne molitve mole se 3 Zdravomarije. 


Uzvišena Gospe Sinjska, sretni smo što te 
naš narod uzvisuje i slavi. Sretni smo što se 
osobito na svetkovinu tvoga Uznesenja na nebo 
iz duša, srdaca i usana nepreglednoga mnoštva 
hodočasnika uzdižu zahvale, molitve i pjesme 
tebi, uzvišenoj, a nama tako bliskoj, našoj 
Nebeskoj Majci. Dolično je da se tvoje ime 
danomice slavi širom svijeta, jer si tako moćna, 
tako mila, tako slavna i milostiva. O preslavna i 
uzvišena Gospe, neka ove naše molitve potaknu 
još veći broj tvoje djece da te slave, jer po tebi 
slavimo preslavno Božansko Trojstvo. Hvala ti, 
draga Majko, za sve milosti koje si udijelila nama 
i svoj svojoj djeci. 

Draga naša Gospe, isprosi nam od Boga 
milost za koju Te molimo. To će nas potaknuti 
da Te sve usrdnije ljubimo, da budemo još 
smrtni čas, daj da s tvojim imenom na ustima 
pođemo s ovoga svijeta u raj. Amen. 


3 Zdravomarije i 1 Slava Ocu... 


Moli za nas, Čudotvorna Gospe Sinjska! 
Da dostojni postanemo obećanja Kristovih. 


Pomolimo se! Bože, koji si po čudotvornoj 
Slici svoje Majke u Sinju pokazao spasiteljsku 
snagu svoje ljubavi, učini nas dostojnima da nju, 
svoju Nebesku Majku, iskreno ljubimo i po 
njezinu zagovoru jednom dođemo k tebi, koji 
živiš i kraljuješ u vijeke vjekova. Amen. 


Pjesma: Svrni svete oči blage 


31 

MOLITVE GOSPI SINJSKOJ U 
RAZLIČITIM POTREBAMA 





1. Molitva Gospi Sinjskoj za posvetu župe 


Dobra naša Majko, Čudotvorna Gospe 
Sinjska, evo i ove ti godine želimo od srca 
zahvaliti za bezbrojne darove i milosti kojima 
< vjekovima obasipaš svoje vjerne štovatelje. 
Posebno ti želimo zahvaliti za milosti koje si 
udijelila našoj župi... 

Zahvaljujemo ti, milostiva naša Majko, i 
molimo te da nas i unaprijed štitiš i pomažeš. 
Najprije te molimo za ustrajnost u vjeri, za 
besprijekoran kršćanski život i za svjedočenje 
Božje ljubavi i dobrote. Obraćamo ti se molitvom 
da vjerski život u našoj župi napreduje, da živimo 
sukladno svom krštenju i drugim sakramentima, 
da se hranimo na gozbi Kristova tijela i krvi. 


Preporučujemo ti sve članove svoje župe, 
muževe i žene, djecu i roditelje, bake i djedove. 
Posvećujemo ti vjerne i nevjerne, dobre i zločeste 
jer Otac Nebeski daje da sunce njegovo grije i 
pravedne i nepravedne i kiša njegova pada i 
dobrima i zločestima. 

 Posvećujemo ti svoja srca i duše, sve svoje 
dobre namjere i želje, sav svoj rad i svaki 
trenutak svoga života. Posvećujemo ti sve svoje 
misli i osjećaje, riječi i djela. Isprosi blagoslov 
svima nama, našim ukućanima, i svima našim 
župljanima. Udjeli nam blagodat obiteljskoga, 
župnog i društvenog zajedništva kao predokus 
zajedništva s tobom u Kraljevstvu tvoga Sina, 
koji s Ocem i Duhom Svetim vlada po sve vijeke 
vjekova. Gospe Sinjska, moli za nas. Amen. 


2. Svakidašnja molitva 


O slavna i zauvijek blagoslovljena Gospe 
Sinjska! Premda nedostojan, obraćam se tebi, 
svojoj Zaštitnici. Gledam tvoju svetu Sliku i 
molim te, radi ljubavi prema svome božanskome 
Sinu, pogledaj na me, dijete svoje, iu mojim me 
nevoljama pomozi. Pod svoje me okrilje primi, 
od paklenog neprijatelja brani, od napasti grijeha 
čuvaj, na kajanje potakni i na ispovijed ohrabri. 
Učini da zahvalno prihvatim oproštenje od Boga 
i sretno živim u milosti Božjoj sjedinjen s tvojim 

božanskim Sinom u Duhu Svetomu. Budi mi 
Majka i Zaštitnica vazda, a osobito na času smrti. 
Amen. 


3. Molitva za zdravlje 


Dobra Gospe Sinjska, Majko milosti i 
ljubavi, pogledaj na me u mojoj nevolji. Tebi je 
znano koliko me muči bolest... Ova mi bolest 
tijelo iscrpljuje, duh i dušu uznemiruje i sputava 
u vršenju dužnosti. Oduzima mi radost životu i 
užitak u slavljenju Boga. Neka me tvoj ljubljeni 
Sin, po tvom majčinskom zagovoru, ako je volja 
Božja, oslobodi od ove bolesti i povrati mi 
zdravlje duše i tijela. A ja ti, Majko, obećavam, 
da ću te zahvalno cijeloga života slaviti. Svoju 
ću zahvalnost iskazivati boljim kršćanskim 
životom i savjesnijim vršenjem svojih dužnosti. 
Ti koja nikoga u nevoljama ne odbijaš, pogledaj 
na me, Majko od milosti. Isprosi mi strpljivost u 
bolesti i predanost svetoj Božjoj volji, koju želim 
prihvatiti i vršiti u svemu. Amen. 

4. Molitva u svakoj potrebi 


O slavna Čudotvorna Gospe Sinjska! 
Mnogima koji su se molili pred tvojom svetom 
Slikom udijelila si brojne milosti. Ukrasi na tvojoj 
svetoj Slici dokazi su tvoga čudotvornog 
zagovora. Pun(a) pouzdanja i ja molim pred 
tvojom svetom Slikom: pomozi mi u mojoj 
nevolji... . Znam da nisam zavrijedio(la) tvoju 
milost, ali se uzdam u beskonačnu ljubav tvoga 
Sina koji me svojom ljubavlju učinio 
dostojnim(nom) ljubavi Oca Nebeskoga. 
Uvjeren(a) u tvoju neizmjernu majčinsku ljubav, 
utječem se tvome čudotvornom zagovoru. 
Pomozi me u ovoj potrebi..., tebi najbolje 
poznatoj i isprosi mi pomoć od Boga. Neka me 
zahvalnost za tvoju dobrotu potakne da budem 
vjeran(a) Bogu, da tebe još više ljubim i nastojim 
ugoditi tvomu Božanskome Sinu Isusu. O Majko, 
reci mu samo jednu riječ za mene i on će Te 
uslišiti. Gospe Sinjska, moli za me! Amen. 

5. Molitva za dijete 


Gospe Sinjska, tvome majčinskom zagovoru 
prikazujem... (navedite ime djece za koju molite) 
zajedno sa svom djecom u svom narodu i u 
cijelom svijetu. Moli svoga Božanskog Sina Isusa 
koga si kao malo dijete na svojim grudima dojila, 
čijim si prvim koracima upravljala, koga si u 
Božji hram vodila, komu si svu svoju majčinsku 
brigu posvećivala. Moli ga, naša Nebeska Majko, 
da blagoslovi... (navedite ime djece za koje 
molite). Štiti ga(je, ih) i brani od svih đavolskih i 
ljudskih zasjeda. Neka ga(je, ih) svojim svetim 
rukama zagrli i blagoslovi tvoj Sin koji je posebno 
volio djecu i na njih nam ukazao kao znak 
nedužnosti, jednostavnosti i malenosti. Daj da 
napreduje(u) u tvojoj milosti i ljubavi, da tebe i 
Boga upoznaju i ljube, da živi(e) po Božjoj volji 
i postigne(u) vječno spasenje u trojedinome 
Bogu, Ocu i Sinu i Duhom Svetomu. Amen. 

6. Zahvala za primljenu milost 


Hvala ti, Čudotvorna Gospe Sinjska, što si 
milostivo uslišila moju molitvu. Dobra moja 
Nebeska Majko, vjerovao(la) sam da me ne ćeš 
odbiti. Vjerovao(la) sam da će po tvome 
majčinskom zagovoru tvoj Sin Isus učiniti što je 
najbolje za mene. Riječima ne mogu izraziti 
svoju zahvalnost tebi, svojoj milosrdnoj 
Zagovornici i Zaštitnici, ali ti znadeš da sam ti 
svim srcem i svom dušom zahvalan(na). 
Preporučujem se tvomu majčinskomu zagovoru. 
Neprestano ću te slaviti, Čudotvorna Gospe 
Sinjska, i tebi zahvaljivati sve do časa svoje smrti. 
Amen. 

PJESME ČUDOTVORNOJ 
GOSPI SINJSKOJ 


O Gospe Sinjska 


1. O Gospe Sinjska, Djevo sveta, 
Divno te divno proslavi Bog. 
Slave te glasi svega svijeta, 
Premila Majka puka si svog. 

Na tebi neba blista se kras, 
O Gospe Sinjska, budi nam spas. 


2. Čudesa tvojih nema broja, 
Velika ti je Marijo moć. 
Majčina draga ruka tvoja, 
Milosti dijeli dan i noć. 
K tebi sad i mi dižemo glas, 
O Gospe Sinjska budi nam spas. 





3. Pomogla Ti si svomu puku, 
Kadno pod Sinjem bjesnio boj. 
Pruži nam i sad moćnu ruku, 

I sad u borbi narod je tvoj. . 
Da ustrajemo moli za nas, 
O Gospe Sinjska budi nam spas. 


4. U muci ljutoj slatka nada, 
I rani svakoj lijek si Ti. 


Teško je breme naših jada, 

U tebe pomoć ištemo svi. 

Život i radost, sviju si nas, 

O Gospe Sinjska, budi nam spas. 


5. Za tobom naše srce gori, 
Marijo, Majko, ljubavi svom. 
Jedna nas samo želja mori: 
Kad ćemo licu milomu tvom. 
Dječice svoje usliši glas! 
O Gospe Sinjska, budi nam spas. 

Svrni svete oči blage 


1. Svrni svete oči blage, 
Sa oltara Majko svog. 
Iz te tvoje slike drage, 
Koju slavom resi Bog. 


Gospe Sinjska, moćna Djevo, 
Usliši nam molbe glas: 
Pred tobom nas smjernih evo, 
O pogledaj Majko nas. 


2. Kad nas tište jadi, boli, 
I kad grijeha prijeti noć. 
Tvojemu se Sinu moli, 
S njim nam dođi upomoć. 


Gospe Sinjska, moćna Djevo, 
Usliši nam molbe glas: 
Pred tobom nas smjernih evo, 
O pogledaj Majko nas. 


3. A nadasve onog dana, 


Kada žiću stigne kraj. 
ŠT AS 12 O 2AjsEeE srba. 
k TE dec TI pin A 
Pere S1ujst6-, kodom bjero 


Usliči AfnA AsLi6ecE Gre 
pite reke Mao Stje £vo 
o foClćoaj, phle> MtSa JEŽ 

Štiti nas iz rajskog stana, 
K tebi doći ti nam daj. 


Gospe Sinjska, moćna Djevo, 
Usliši nam molbe glas: 
Pred tobom nas smjernih evo, 
O pogledaj Majko nas. 


Zdravo, Majko milosti 


da 


Zdravo, Majko milosti, odvjetnice sveta, 
djeca tvoja kliču ti sa svih strana svijeta: 
u vjeri nas podrži, da slijedimo Krista, 
hrvatski nam brani dom, naša Gospe 
Sinjska! 


sve koji su potrebni tvoga zagovora. 

u vjeri nas podrži, da slijedimo Krista, 
hrvatski nam brani dom, naša Gospe 
Sinjska! : 


. Brižna Majko, čuvaj nas stradanja i boli, 


od svih zala izbavi puk koji te moli. 

u vjeri nas podrži, da slijedimo Krista, 
hrvatski nam brani dom, naša Gospe 
Sinjska! 


. Primi Majko, zahvalu Cetinskoga kraja, 


djecu svoju upravljaj sve do vrata raja. 
u vjeri nas podrži, da slijedimo Krista, 
hrvatski nam brani dom, naša Gospe 
Sinjska! 


. Blagim okom majčinskim pogledaj o'zgora 

